CELEX: 32010R0446
Language: hu
Date: 2010-05-21 00:00:00
Title: A Bizottság 446/2010/EU rendelete ( 2010. május 21. ) a vaj pályázat útján történő értékesítésére vonatkozó eljárás megindításáról

22.5.2010   
            
            
               HU
            
            
               Az Európai Unió Hivatalos Lapja
            
            
               L 126/17
            
         A BIZOTTSÁG 446/2010/EU RENDELETE
   (2010. május 21.)
   a vaj pályázat útján történő értékesítésére vonatkozó eljárás megindításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 43. cikkének f) és j) pontjára, összefüggésben 4. cikkével,
   mivel:
   
               (1)
            
            
               A vajpiacon a jelenlegi árszintek és keresleti helyzet, valamint az intervenciós készletek szintje miatt indokolt az intervenciós vaj pályázat útján történő értékesítésére vonatkozó eljárás megindítása az 1234/2007/EK tanácsi rendeletnek a mezőgazdasági termékek állami intervenció keretében történő felvásárlása és értékesítése tekintetében történő végrehajtására vonatkozó részletes szabályok megállapításáról szóló, 2009. december 11-i 1272/2009/EU bizottsági rendelettel (2) összhangban.
            
         
               (2)
            
            
               Az intervenciós készletekből történő értékesítés jobb irányítása érdekében meg kell határozni azt az időpontot, ameddig az intervenciós vajat be kell tárolni ahhoz, hogy értékesítésre kerülhessen.
            
         
               (3)
            
            
               Az 1272/2009/EU rendelet 40. cikke (4) bekezdésének b) pontja előírja, hogy meg kell határozni a pályázatok benyújtásának határidejét.
            
         
               (4)
            
            
               Az 1272/2009/EU rendelet 45. cikke értelmében meg kell határozni azt a határidőt, amelyen belül az intervenciós hivatalok értesítik a Bizottságot az összes elfogadható pályázatról.
            
         
               (5)
            
            
               A piaci árak ingadozását figyelembe véve helyénvaló növelni a pályázati biztosíték összegét, eltérve az 1272/2009/EU rendelet 44. cikkének b) pontjától.
            
         
               (6)
            
            
               A mezőgazdasági piacok közös szervezésével foglalkozó irányítóbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   Hatály
   A 2009. október 1-jét megelőzően betárolt vaj pályázati eljárás útján történő értékesítése kezdetét veszi az 1272/2009/EU rendelet III. címében meghatározott feltételek szerint.
   Az ajánlott vételárat a termék 100 kg-jára vonatkozóan kell megadni.
   2. cikk
   Benyújtási határidők
   (1)   Az egyedi pályázati felhívásokhoz kapcsolódó pályázatok benyújtási határideje minden hónap első és harmadik keddjén (brüsszeli idő szerint) 11.00 órakor jár le. Augusztusban azonban ez a határidő a hónap negyedik keddjén (brüsszeli idő szerint) 11.00 órakor, decemberben pedig a hónap második keddjén (brüsszeli idő szerint) 11.00 órakor jár le. Amennyiben az érintett keddi nap munkaszüneti napra esik, a határidő az előző munkanapon (brüsszeli idő szerint) 11 órakor jár le.
   (2)   Az első egyedi pályázati felhívásra a pályázatok benyújtásának határideje 2010. június 1. (brüsszeli idő szerint) 11 óra.
   (3)   A pályázatokat az intervenciós hivatalokhoz kell benyújtani (3).
   3. cikk
   Bejelentés a Bizottságnak
   Az 1272/2009/EU rendelet 45. cikkében előírt értesítést 16 óráig (brüsszeli idő szerint) kell megtenni a pályázatok benyújtási határidejének az e rendelet 2. cikkében említett napján.
   4. cikk
   Eltérés
   Az 1272/2009/EU rendelet 44. cikkének b) pontjától eltérve a vaj pályázati biztosítéka 200 EUR/tonna.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. május 21-én.
      
         
            a Bizottság részéről, az elnök nevében,
         
         Dacian CIOLOŞ
         
            a Bizottság tagja
         
      
   
   
      (1)  HL L 299., 2007 11.16., 1. o.
   
      (2)  HL L 349., 2009.12.29., 1. o.
   
      (3)  Az intervenciós hivatalok címei az Európai Bizottság CIRCA weboldalán érhetők el (http://circa.europa.eu/Public/irc/agri/lait/library?l=/&vm=detailed&sb=Title).